CELEX: 62013TN0630
Language: lv
Date: 2013-11-28 00:00:00
Title: Lieta T-630/13: Prasība, kas celta 2013. gada 28. novembrī — DK Recycling und Roheisen/Komisija

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 31/15
            
         Prasība, kas celta 2013. gada 28. novembrī — DK Recycling und Roheisen/Komisija
   (Lieta T-630/13)
   2014/C 31/27
   Tiesvedības valoda — vācu
   
      Lietas dalībnieki
   
   
      Prasītāja: DK Recycling und Roheisen GmbH (Duisburg, Vācija) (pārstāvis –S. Altenschmidt, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2013. gada 5. septembra Lēmuma par valstu īstenošanas pasākumiem attiecībā uz bezmaksas siltumnīcefekta gāzu emisijas kvotu pagaidu piešķiršanu saskaņā ar Eiropas Parlamenta un Padomes Direktīvas 2003/87/EK (1) 11. panta 3. punktu (C(2013) 5666, 2013/448/ES, OV L 240, 27. lpp.), 1. panta 1. punktu, ciktāl ar to atteikts iekļaut I pielikuma A un D punktā norādītās iekārtas, uz kurām attiecas Direktīva 2003/87/EK, ar identifikatoriem DE000000000001320 un DE-new-14220–0045 sarakstā, kuru Vācija iesniedza Komisijai saskaņā ar Direktīvas 2003/87/EK 11. panta 1. punktu, un šīm iekārtām piešķirtos attiecīgos provizoriskos bezmaksas emisijas kvotu gada kopapjomus;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza šādus pamatus:
   
               —
            
            
               Ar apstrīdēto lēmumu, ciktāl uz to attiecas prasītājas prasība, tiek pārkāpta Direktīva 2003/87/EK un Lēmums 2011/278/ES (2). Turklāt šis lēmums nav saderīgs ar samērīguma principu un Eiropas Savienības Pamattiesību hartu. Tas nav arī pienācīgi pamatots.
            
         
               —
            
            
               Ciktāl atteikums piešķirt bezmaksas kvotas prasītājas iekārtām ir pamatots ar to, ka tām Vācija ir provizoriski piešķīrusi papildu bezmaksas kvotas, lai kompensētu nesamērīgās grūtības, prasītāja norāda, ka, pretēji Komisijas apgalvotajam, šāda piešķiršana nav pretrunā Lēmumam 2011/278. Katrā ziņā īpaša piešķiršana pārmērīgu grūtību gadījumos, lai kompensētu nesamērīgus apgrūtinājumus, kas rodas emisijas kvotu tirdzniecības rezultātā, ir jāveic atbilstoši Eiropas Savienības Pamattiesību hartas garantijām, it īpaši brīvībai veikt uzņēmējdarbību un tiesībām uz īpašumu, kā arī samērīguma principam.
            
         
               —
            
            
               Ciktāl atteikums piešķirt bezmaksas kvotas prasītājas iekārtām ir pamatots ar to, ka tam Vācija ir provizoriski piešķīrusi papildu bezmaksas kvotas cinka koncentrācijas atjaunošanai prasītājas domnā, pamatojoties uz iekārtas daļu, kurai ir procesa emisijas, prasītāja apgalvo, ka apstrīdētais lēmums ir pretrunā Lēmumam 2011/278, kā arī, ka tas ir pretrunīgi un nepietiekami pamatots.
            
         
               —
            
            
               Visbeidzot, prasītāja apgalvo, ka ir pārkāpts Eiropas Savienības Pamattiesību hartas 41. pantā nostiprinātais labas pārvaldības princips. Līdz lēmuma pieņemšanai prasītājai neesot dota iespēja paust savu nostāju.
            
         
      (1)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp.).
   
      (2)  Eiropas Komisijas 2011. gada 27. aprīļa Lēmums 2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK (izziņots ar dokumenta numuru C(2011) 2772) (OV L 130, 1. lpp.).